**ผศ.ดร.เอกก์ ภทรธนกุล** (เกิด 29 กันยายน พ.ศ. 2526) เป็นนักวิชาการการตลาดชาวไทย หัวหน้าภาควิชาการตลาด คณะพาณิชยศาสตร์และการบัญชี จุฬาลงกรณ์มหาวิทยาลัย ประธานหลักสูตรปริญญาโทด้านแบรนด์และการตลาด (MBM) ผู้ช่วยอธิการบดี จุฬาฯ ที่ปรึกษาด้านแบรนด์ที่มีชื่อเสียง และผู้แต่งหนังสือ "อัจฉริยะการตลาด" ที่สร้างปรากฏการณ์หนังสือขายดีอันดับหนึ่งนานกว่า 200 สัปดาห์ทั่วประเทศ

ดร.เอกก์ได้ชื่อว่าเป็น "ดาวเด่น" นักวิชาการวงการการตลาดไทย เป็นผู้พัฒนาแบรนด์และการตลาดให้องค์กรต่าง ๆ เช่น จุฬาลงกรณ์มหาวิทยาลัย สภากาชาดไทย กระทรวงการคลัง กรมสรรพากร SCG MBK AirAsia กรุงไทย ไปรษณีย์ไทย เครือเบทาโกร เครือโรงพยาบาลศิครินทร์ และ SCG Packaging 

ปัจจุบันนอกจากงานด้านวิชาการแล้วยังดำรงตำแหน่งประธานกรรมการบริหารและกรรมการบริษัท ไปรษณีย์ไทย จำกัด กรรมการอำนวยการสื่อสารองค์กรของสภากาชาดไทย กรรมการสถาบันวิจัยวิทยาศาสตร์และเทคโนโลยีแห่งประเทศไทย กรรมการผู้ทรงวุฒิในคณะกรรมการสำนักงานส่งเสริมเศรษฐกิจสร้างสรรค์ (องค์การมหาชน) กรรมการผู้ทรงคุณวุฒิการท่องเที่ยวแห่งประเทศไทย และอุปนายกสมาคมการตลาดแห่งประเทศไทย

ประวัติ
-------

สำเร็จการศึกษาด้านการตลาด เกียรตินิยมอันดับ 1 ที่จุฬาลงกรณ์มหาวิทยาลัย ก่อนจะรับทุนจุฬาฯ 100 ปี ไปศึกษาต่อปริญญาโทด้านการตลาดบริการที่มหาวิทยาลัยคอร์เนล ประเทศสหรัฐอเมริกา และปริญญาโทด้านการตลาดเชิงยุทธ์ที่มหาวิทยาลัยเคมบริดจ์สหราชอาณาจักร โดยสำเร็จการศึกษาเป็นอันดับที่ 1 ของหลักสูตร ทั้งฝั่งอเมริกาและอังกฤษ จึงได้คัดเลือกให้รับทุนให้ศึกษาต่อปริญญาเอกจากมหาวิทยาลัยเคมบริดจ์ และสมาคม Cambridge-Thai ในพระบรมราชินูปถัมภ์ 

นอกจากหน้าที่สอนหนังสือ ทำวิจัยและให้คำปรึกษาด้านการตลาดแล้ว เอกก์ยังจัดรายการวิทยุ "ชั่วโมงนักบริหาร" และ "BizGenius" เป็นประจำที่สถานีวิทยุจุฬาฯ FM 101.5 และสถานีวิทยุครอบครัวข่าว FM 106 เป็นวิทยากรประจำในรายการโทรทัศน์ Business Watch ทางช่อง TNN24 และเป็นคอลัมนิสต์เขียนเรื่องน่ารู้ทางการตลาดลงในนิตยสารต่างๆ และเพจ "อัจฉริยะการตลาด" ซึ่งมีผู้ติดตามมากกว่า 1ึ70,000 คน

หนังสือซีรีส์ "อัจฉริยะการตลาด" ซึ่งประกอบด้วย หนังสืออัจฉริยะการตลาด หนังสืออัจฉริยะการตลาดตัดต้นทุน และ Marketing Genius เป็นชุดหนังสือการตลาดที่ได้รับความนิยมและเป็นหนังสือแนะนำของสำนักงานคณะกรรมการพัฒนาระบบราชการ ผลงาน TEDx Talk หัวข้อ "พลิกมุมคิด ชีวิต Take off" มักได้รับการจัดให้หนึ่งใน TEDx Talk ที่ให้ข้อคิดที่ดีของไทย

ด้านชีวิตส่วนตัวเอกก์ได้มักใส่เสื้อกั๊กในทุกโอกาสจึงเป็นเอกลักษณ์ที่คนคุ้นตา และมีความใฝ่ฝันที่จะเป็นครูมาโดยตลอด

ผลงานและรางวัล
--------------

* รางวัลนวัตเภตรา "Emerging Leader Award" ครั้งที่ 1 ปี 2021 ของสมาคมนิสิตเก่าคณะพาณิชยศาสตร์และการบัญชี จุฬาฯ
* รางวัลนักเรียนเก่าดีเด่นอังกฤษ Professional Achievement Award Finalist ประจำปี 2018 โดย The British Council
* รางวัลพระราชทานเทพทอง นักจัดรายการวิทยุดีเด่นปี 2561 จากรายการ Innovative Wisdom ทางสถานีวิทยุจุฬาฯ FM101.5
* รางวัล Best Paper Award ในงานประชุมวิชาการระดับนานาชาติ Emerging Markets Conference Board 2016
* หนังสืออัจฉริยะการตลาด มียอดขายเป็นอันดับ 1 ของหนังสือที่จัดพิมพ์โดยสำนักพิมพ์จุฬาฯ ทั้งหมด 3 ปีต่อเนื่อง คือ 2559, 2560 และ 2561
* รางวัลบทความวิจัยระดับชาติของสถาบันบัณฑิตพัฒนบริหารศาสตร์ ประจำปี 2558
* รางวัลผลงานวิจัยดีเด่นสาขาเศรษฐศาสตร์ของสภาวิจัยแห่งชาติ ประจำปี 2557
* หนังสืออัจฉริยะการตลาด หนังสือขายดีอันดับที่ 1 รวมมากกว่า 200 สัปดาห์ ที่ศูนย์หนังสือจุฬาฯ (กันยายน 2556 ถึง มิถุนายน 2562)
* รางวัลบทความวิจัยระดับชาติของสถาบันบัณฑิตพัฒนบริหารศาสตร์ ประจำปี 2556
* Marketing Genius (อัจฉริยะการตลาด ฉบับภาษาอังกฤษ) ได้รับเลือกให้เป็น "อัญมณีแห่งจุฬาฯ" หนังสือทรงคุณค่าในโอกาสครบรอบ 100 ปีของจุฬาลงกรณ์มหาวิทยาลัย

ผลงานทางวิชาการของอาจารย์เอกก์ยังได้รับการตีพิมพ์ในวารสารทางวิชาการสำคัญของโลกอย่างต่อเนื่อง เช่น Psychological Science (วารสารอันดับ 1 ของโลกด้านจิตวิทยาเชิงประจักษ์: Empirical Psychology) และ Organizational Behavior and Human Decision Processes: OBHDP (1 ใน 10 สุดยอดวารสารของโลกด้านพฤติกรรมองค์กรและการจัดการทรัพยากรมนุษย์)

การทำงาน
--------

หัวหน้าภาควิชาการตลาด คณะพาณิชยศาสตร์และการบัญชี จุฬาลงกรณ์มหาวิทยาลัย

ประธานหลักสูตร Master in Branding and Marketing ภาษาอังกฤษ คณะพาณิชยศาสตร์และการบัญชี จุฬาลงกรณ์มหาวิทยาลัย

ผู้ช่วยอธิการบดี ด้านสื่อสารองค์กร บริหารแบรนด์ และนิสิตเก่าสัมพันธ์ จุฬาลงกรณ์มหาวิทยาลัย

อาจารย์ประจำภาควิชาการตลาด คณะพาณิชยศาสตร์และการบัญชี จุฬาลงกรณ์มหาวิทยาลัย

กรรมการ และ ประธานกรรมการบริหาร ไปรษณีย์ไทย

กรรมการอำนวยการสื่อสารองค์กร สภากาชาดไทย

กรรมการบริหาร (Board of Directors) ศูนย์หนังสือแห่งจุฬาลงกรณ์มหาวิทยาลัย

กรรมการบริหาร (Board of Directors) สถานีวิทยุจุฬา

อุปนายก สมาคมการตลาดแห่งประเทศไทย

อาจารย์ผู้สอนวิชา Marketing คณะวิศวกรรมศาสตร์ มหาวิทยาลัยเคมบริดจ์ สหราชอาณาจักร

นักวิชาการอาคันตุกะ (Visiting Scholar) มหาวิทยาลัยแคลิฟอร์เนีย สหรัฐอเมริกา

ที่ปรึกษาด้านการตลาด และผู้พัฒนาด้านแบรนด์ให้แก่องค์กรชั้นนำ เช่น รัฐสภาไทย Chulalongkorn Business School ธนาคารกรุงไทย การประปานครหลวง SCG MBK Air Asia Post Inter Media Betagro Sikarin Thailand Privilege Card และ SCG Packaging

นอกจากแบรนด์องค์กร ดร.เอกก์เป็นผู้เชี่ยวชาญด้านการพัฒนาแบรนด์จังหวัด โดยเป็นที่ปรึกษาแบรนด์ของจังหวัดเชียงราย จังหวัดระยอง และจังหวัดพะเยาเป็นต้น

อ้างอิง
-------

1. 1 2  ประธานหลักสูตร Master in Branding and Marketing (MBM)[*ลิงก์เสีย*]
2. ↑  เปิดตัว'อัจฉริยะการตลาด'เสวนา'No-Cost Marketing'
3. 1 2  ดาวเด่นแห่งแวดวงวิชาการตลาดไทยยุคดิจิทัล
4. 1 2  ดร.เอกก์ ภทรธนกุล เอกอุเรื่องธุรกิจและการตลาด
5. ↑  ครูที่ดีจะต้องมีระบบความคิดที่ดี เป็นผู้ให้ ไม่หวงวิชา – ข้อคิดความเป็นครู ดร.เอกก์ ภทรธนกุล
6. ↑  ดำรงตำแหน่งกรรมการและประธานอนุกรรมการการตลาดและสื่อสารของบริษัท ไปรษณีย์ไทย จำกัด
7. ↑  สมาคมการตลาดแห่งประเทศไทย
8. 1 2  "การตลาด=ศาสตร์สร้างสุข" ชวนมองการตลาดในมุมต่าง กับ ดร.เอกก์ ภทรธนกุล
9. ↑  อัจฉริยะการตลาด
10. 1 2  University of Cambridge Professional Achievement Award Finalist
11. 1 2  พิธีพระราชทานเทพทอง ครั้งที่๑๙ ประจำปี ๒๕๖๐ - ๒๕๖๑
12. ↑  ส่องพฤติกรรมช้อป"ออนไลน์" ดร.เอกก์ ภทรธนกุล นักวิชาการมือรางวัล
13. ↑  "รางวัลบทความวิจัยระดับชาติของสถาบันบัณฑิตพัฒนบริหารศาสตร์ ประจำปี 2558" (PDF). คลังข้อมูลเก่าเก็บจากแหล่งเดิม (PDF)เมื่อ 2017-02-01. สืบค้นเมื่อ 2016-11-01.
14. ↑  "รางวัลผลงานวิจัยดีเด่นสาขาเศรษฐศาสตร์ของสภาวิจัยแห่งชาติ ประจำปี 2557". คลังข้อมูลเก่าเก็บจากแหล่งเดิมเมื่อ 2016-05-10. สืบค้นเมื่อ 2016-10-02.
15. ↑  "หนังสืออัจฉริยะการตลาด หนังสือขายดีอันดับที่ 1". คลังข้อมูลเก่าเก็บจากแหล่งเดิมเมื่อ 2016-08-29. สืบค้นเมื่อ 2016-11-01.
16. ↑  "รวมมากกว่า 200 สัปดาห์". คลังข้อมูลเก่าเก็บจากแหล่งเดิมเมื่อ 2016-08-30. สืบค้นเมื่อ 2016-11-01.
17. ↑  "ศูนย์หนังสือแห่งจุฬาลงกรณ์มหาวิทยาลัย". คลังข้อมูลเก่าเก็บจากแหล่งเดิมเมื่อ 2016-09-09. สืบค้นเมื่อ 2016-11-01.
18. ↑  รางวัลบทความวิจัยระดับชาติของสถาบันบัณฑิตพัฒนบริหารศาสตร์ ประจำปี 2556[*ลิงก์เสีย*]
19. ↑  Psychological Science is fast-tracking the review and publication of articles that relate to COVID-19. Find out more here.
20. ↑  Organizational Behavior and Human Decision Processes: OBHDP
21. ↑  "MASTER IN BRANDING AND MARKETING". คลังข้อมูลเก่าเก็บจากแหล่งเดิมเมื่อ 2021-10-18. สืบค้นเมื่อ 2020-09-06.
22. ↑  "ผู้ช่วยอธิการบดี ด้านสื่อสารองค์กร บริหารแบรนด์". คลังข้อมูลเก่าเก็บจากแหล่งเดิมเมื่อ 2020-09-27. สืบค้นเมื่อ 2020-09-06.
23. ↑  สถานีวิทยุจุฬา เก็บถาวร 2021-08-30 ที่ เวย์แบ็กแมชชีน
24. ↑  กรรมการบริหาร (Board of Directors)
25. ↑  สมาคมการตลาดแห่งประเทศไทย
26. ↑  "SURPRISE RAYONG Branding for Rayong Tourism". คลังข้อมูลเก่าเก็บจากแหล่งเดิมเมื่อ 2017-09-16. สืบค้นเมื่อ 2016-11-01.
27. ↑  "เชียงราย พะเยา แพร่ น่าน ยกพลโปรโมตแบรนด์ท่องเที่ยวกลุ่มจังหวัด ภายใต้สโลแกน "Refresh & Recharge" "เที่ยวสดชื่น เติมพลัง กำลังสอง"". คลังข้อมูลเก่าเก็บจากแหล่งเดิมเมื่อ 2021-12-02. สืบค้นเมื่อ 2020-09-06.